שיחה:אייל פינקו

message: לא ברורה לי החשיבות האנציקלופדית. כאיש צבא צריך להיות אל"מ לפחות. כאיש אקדמיה הוא אינו פרופסור. האם כעיתונאי הוא בעל חשיבות? לא ברור מהערך מדוע. כמו כן, לפי הערך פרס ביטחון ישראל בשנת 2016 קיבל את הפרס צוות ולא אייל פינקו אישית. Keren - WMIL - שיחה 12:06, 9 בינואר 2022 (IST)
replies: text: ככל הנראה לא ניתן לדעת מה היה תפקידו בצוות והאם הוא היה בין מובילי הפרויקט. ללא זה קשה להחליט על חשיבות הערך. דוד55 - שיחה 12:36, 9 בינואר 2022 (IST)
replies: text: : ראש חטיבה במשרד ראש הממשלה הוא בתפקיד מקביל לדרגת תת אלוף, פרס ביטחון ישראל ניתן אמנם לצוות אבל הוא עמד בראשו והוא אחד העיתונאים היחידים בתחום הלוחמה הימית. Fabiorahamim - שיחה 12:41, 9 בינואר 2022 (IST)
replies: text: ::"ראש חטיבה במשרד ראש הממשלה הוא בתפקיד מקביל לדרגת תת אלוף" - סימוכין? Keren - WMIL - שיחה 12:53, 9 בינואר 2022 (IST)

text: :: מכמה סיבות:

text: ::1. אייל פינקו אכן בעל תעודת עיתונאי, אך הוא אינו חבר במערכת של עיתון, אלא רק מפרסם מדי פעם כתבות ב-Israel Defense.

text: ::2. אייל פינקו לא זכה בפרס ביטחון ישראל. הצוות שלו היה מועמד לפרס, אך לא זכה.

text: ::3. פינקו הוא סגן אלוף, ואילו הקריטריון כמו שקרן ציינה הוא שכדי שיכתב עליך ערך בתור איש צבא, אתה אמור להיות אל"מ לפחות. ארז האורז • שיחה 12:53, 9 בינואר 2022 (IST)
replies: text: :::מבירור שערכתי עם אנשים שעבדו עם מר פינקו, עולה התמונה הבאה:

text: :::1. הוא לא היה ראש חטיבה במשרד ראש הממשלה, אלא בתפקיד כפוף לראש חטיבה.

text: :::2. הפרויקט בו השתתף אכן היה מועמד לפרס ביטחון ישראל, אך לא קיבל את הפרס בסופו של דבר. ארז האורז • שיחה 14:39, 9 בינואר 2022 (IST)
replies: text: ::::על בסיס מה הטענות הכוזבות האלה? ראיתי את התעודה במו עיני. Fabiorahamim - שיחה 14:46, 9 בינואר 2022 (IST)
replies: text: :::::אחרי בירור עם אחד מחברי הצוות של אייל בפרוייקט, הוא סיפר שבסוף לא זכו, על אף שהיו מועמדים. אני רוצה לראות תמונה של התעודה ברשותך. ארז האורז • שיחה 14:58, 9 בינואר 2022 (IST)
replies: text: ::::::  ראש חטיבה מבצעית במשרד ראש הממשלה ראוי לערך בוויקיפדיה העברית ככל מפקדי החטיבות בצה"ל וביתר גופי הביטחון, כולם בדרגות אל"מ ומעלה. על כן אין ספק גם על פי כל הקריטריונים המחמירים, יש חשיבות לערך. מעבר לכך, ראיתי את תעודת פרס ישראל האישית של נשוא הערך. הפרס שהוא קבל היה פרס אישי ולא צוותי ולכן ישנה חשיבות רבה מאוד לערך. ....  Crocodile2020 ‏• שיחה 15:36, 9 בינואר 2022 (IST)
replies: text: :::::::@Crocodile2020 קודם כל, מדובר בפרס ביטחון ישראל, לא פרס ישראל. איך בדיוק ראית אותה? דבר שני, לפי הערך של פרס ביטחון ישראל, בשנת 2016 זכו צוות של משרד ראש הממשלה וחיל המודיעין, וצוות של אגף המודיעין, חיל האוויר ורפאל, ולא "אייל פינקו". דבר שלישי, אייל לא היה מעולם ראש חטיבה מבצעית, אלא הוא ניהל יחידה מתחת לראש חטיבה. ולסיום, גם אם לדעתך הקריטריונים מחמירים, הערכים בויקיפדיה כתובים על פיהם, ואין "יוצאי דופן". ארז האורז • שיחה 15:47, 9 בינואר 2022 (IST)
replies: text: ::::::::ארז האורז, על פי הדברים שאתה כותב אפשר לחשוב שהיית בצוות של אייל ואו עבדת בחטיבה המבצעית במשרד ראש הממשלה בה שרת אייל. מעבר לכך עדות שמיעה מחבר של... היא לא עדות. על אחת כמה וכמה בערך על פרס בטחון ישראל לא הכול כתוב. כי לפעמים גם כותבי הערכים לא יודעים את הכול אודות הערכים שהם כתבו. אני חוזר ואומר, אני ראיתי את תעודת הפרס לביטחון ישראל שהוענקה אישית לאייל ולא לאף אחד אחר. החבר שלך מטעמי מידור לא יודע את כל האמת ומספר לך סיפורים מוטעים. בוויקיפדיה העברית אנחנו משתדלים לכתוב רק דברים מבוססים. אנא ממך הוסף סימוכין על הדברים שכתבת.  ....  Crocodile2020 ‏• שיחה 16:22, 9 בינואר 2022 (IST)
replies: text: :::::::::זוכה בפרס ביטחון ישראל עובר את הקריטריונים.  ‏Ovedc • שיחה 16:50, 9 בינואר 2022 (IST)
replies: text: :::::::::: אקסינו - שיחה 19:16, 9 בינואר 2022 (IST)
replies: text: :::::::::::@Crocodile2020 לא ברור לי מדוע ואיך עדות ראייה של מישהו על פרס שכזה הינה מספקת למרות שלא נתמכת בכתובים ואינה מבוססת (לצורך העניין, עדות החבר שלי טובה בדיוק כמו עדות הראייה שלך). כפי שציינת, "בויקפדיה העברית אנחנו משתדלים לכתוב רק דברים מבוססים". ארז האורז • שיחה 19:37, 9 בינואר 2022 (IST)
replies: text: ::::::::::::ארז האורז, כפי שכתבתי למעלה והפעם בפעם השלישית. אני ראיתי את התעודה שהוענקה לאייל ואני לא היחידי כאן. מעבר לכך כפי כבר כתבתי עדות שמיעה מחבר של... אינה עדות. שאל כל עו"ד או שופט. כדי לאשש את דבריך כדאי מאוד שאתה או החבר שלך תציגו סימוכין לכל הדברים שכתבת כאן בשמו. מעבר לכך בוויקיפדיה אנחנו מחויבים לכתוב דברים מבוססים. אם הם לא מבוססים אין להם מקום בוויקיפדיה. כי אחרת כל אחד יכול לכתוב מה בא לו, או שנראה לו.  .... Crocodile2020 ‏• שיחה 23:25, 9 בינואר 2022 (IST)
בעד חשיבות מהטעמים לעיל הא בהא טליה - שיחה 21:17, 9 בינואר 2022 (IST)
זוכה פרס בטחון ישראל ככתוב בערך Yyy774 - שיחה 09:33, 10 בינואר 2022 (IST)

text: מנימוקי קרוק'. המאו"ר - שיחה 19:41, 11 בינואר 2022 (IST)
replies: text: : מהנימוקים של קרוקדיל. מאגמה - שיחה 11:51, 12 בינואר 2022 (IST)
replies: text: ::#לא הבנתי את נימוקי החשיבות. אם ניתן פרס אחד לשלושה צוותים (ונראה שזה המצב, אולי שני צוותים, קשה לומר בלי מקור לאיזה מהפרסים של אותה שנה הכוונה), אז נכתוב ערכים אחד־אחד על כל עשרות (או מאות?) האנשים שהיו חלק מהצוותים האלו (בלי קשר למידת תרומתו האישית של כל אחד), ולא, סתם רעיון, ערך על הצוותים עצמם? הצוותים שאשכרה זכו, בניגוד לאנשים שלא מדויק לומר שזכו. אם גרינפיס זוכה בפרס יוקרתי, האם זו הצדקה לכתוב ערך אישי על כל הפעילים? אני קצת מבולבל מהנימוק.

text: ::#בהמשך לדיון במזנון שהיה לא מזמן, הייתה בסך הכל הסכמה שלא סביר לבצע הצבעת מחיקה על ערך עם טיעונים במצב של "אם כל הטיעונים נכונים, כנראה שיש חשיבות, אבל אם הטיעונים מנופחים או מוגזמים כנראה שאין" ושבמקרים אלו מוטב להסיר את טיעוני המפתח שאין להם מקור. סימנתי אותם בתבניות "דרוש מקור" בתקווה שיימצא להם מקור, הכי נחמד יהיה אם הכל נכון ולא תהייה בכלל שאלה של חשיבות ולא יהיה צורך בהצבעת מחיקה, אבל אם לא יימצא להם מקור, אני לא חושב שאפשר לצפות שהטענות האלו ימשיכו להופיע במרחב הערכים, במיוחד אם תהייה הצבעה בה עורכים יצטרכו לקבוע על פי הכתוב בערך האם עומד ברף (ולא טוב לנחש מה נכון). במילים אחרות, תומכי החשיבות, הערך זקוק לשדרוג, מי שרוצה להרים את הכפפה שיבורך  איש ::::השום (HaShumai) - כתבו לי הודעה - מחשבות על ייעול מחלוקות 00:16, 13 בינואר 2022 (IST)
איש השום (HaShumai), אין ספק לגבי חשיבות הערך. אדם שקבל את הפרס לביטחון ישראל זכאי לערך בוויקיפדיה העברית. כפי שכתבתי למעלה כבר 3 פעמים אני ראיתי את תעודת ההוקרה האישית של אייל. התעודה היא אישית וללא כל קשר לאנשים אחרים. כל הערותיו של ארז האורז הן בלתי מבוססות כך שאין מקום ליחס להן חשיבות בלשון עדינה. בנוסף לכך מנהל חטיבה מבצעית במשרד רוה"מ שדרגתו מקבילה למפקד חטיבה בצה"ל, כלומר אלוף משנה ומעלה, על פי הקווים המנחים יש לו חשיבות. ....  Crocodile2020 ‏• שיחה 09:55, 13 בינואר 2022 (IST)

text: שוב, עדות השמיעה שלי מאנשים שעבדו/הכירו את אייל שווה בדיוק כמו לעדות הראייה שלך. ושוב, דיברתי עם אנשים שעבדו תחת אייל, ואני אומר לך, לאייל היה ממונה במשרד ראש הממשלה, והוא לא היה מנהל חטיבה, וכל מי שעבד תחתו ידע זאת ואת שמו. ארז האורז • שיחה 10:04, 13 בינואר 2022 (IST)
replies: text: :, *אני מאמין לך שראית את תעודת ההוקרה ושהיא קיימת ואמיתית*. לצד זאת, כמה תעודות חולקו על אותו פרס (מתוך 3 הפרסים שחולקו באותה שנה)? 30 תעודות? 10 תעודות? האם כל אחד שמחזיק בתעודת הוקרה כזו זכאי לערך? קשה לומר. אני גם מניח מהדיון שהמשפט "בשנת 2016, קיבל את פרס ביטחון ישראל" מטעה, ושהוא צריך להיות (אני ממציא דוגמה, אנא אל תצרפו את זה לערך): "בשנת 2016, הוענק פרס ביטחון ישראל לצוות של משרד ראש הממשלה וחיל המודיעין, בו היה פינקו חבר". כך שאף על פי שאני מאמין לך שראית את התעודה והייתי שם כסף על המילה שלך שזה נכון, קשה לדעת מה הניסוח הנכון לכתוב בערך בלי שיש לנו מקור מסודר, ולכן עדיין בעייתי להשאיר את המשפט כמו שהוא. אני לא אתנגד על סמך העדות שלך למשוך לכיוון משפט כמו "בשנת 2016 קיבל תעודת הוקרה כחלק מפועלו X", אבל גם פה חסר לנו מידע מהו X.

text: :אגב, אישית אני בכלל לא עוסק בשאלת החשיבות, כי אין לי מספיק מידע כדי לקבוע. אני רק עוסק בשאלות כמו "איזה משפטים יכולים להופיע בערך", "על מה המידע מבוסס" וכדומה. כאמור מבחינתי המצב האידאלי הוא שיימצאו מקורות לכל הטענות והערך יורחב וישודרג באופן שהחשיבות תהייה יותר ברורה ממנו. במקרים רבים עם ערכים ש"מרימים ל"אישים ישראלים זה לא ממש קרה (בלי קשר לאם הערך בסוף נשאר במרחב הערכים או לא), אבל אני מחזיק אצבעות. איש השום (HaShumai) - כתבו לי הודעה - מחשבות על ייעול מחלוקות 11:50, 13 בינואר 2022 (IST)
replies: text: ::התעודה הוכנסה לערך כהערות שוליים, אתה יכול להיכנס ולהתרשם שהוא אכן זכה. Fabiorahamim - שיחה 12:06, 13 בינואר 2022 (IST)

text: : ארז האורז, בבקשה הפסק לכתוב טענות כוזבות, תכף אעלה את התעודה לערך. Fabiorahamim - שיחה 12:01, 13 בינואר 2022 (IST)

text: :התעודה הוכנסה לערך, אתה יכול להיכנס ולהתרשם שהוא אכן זכה. Fabiorahamim - שיחה 12:07, 13 בינואר 2022 (IST)
replies: text: ::, תודה, אבל נראה שהסתרת את החלק בו כתוב מי זכתה בפרס. איש השום (HaShumai) - כתבו לי הודעה - מחשבות על ייעול מחלוקות 12:08, 13 בינואר 2022 (IST)
replies: text: :::השם שלו כתוב למעלה, בגלל סיווג אין אפשרות לחשוף את המוסתר (בבקשה הפסיקו להיות קטנוניים). Fabiorahamim - שיחה 12:25, 13 בינואר 2022 (IST)
replies: text: ::::זה לא קטנוניות, הרי מה כתבתי למעלה? "אני גם מניח מהדיון שהמשפט 'בשנת 2016, קיבל את פרס ביטחון ישראל' מטעה, ושהוא צריך להיות (אני ממציא דוגמה, אנא אל תצרפו את זה לערך): 'בשנת 2016, הוענק פרס ביטחון ישראל לצוות של משרד ראש הממשלה וחיל המודיעין, בו היה פינקו חבר'. כך ש ... קשה לדעת מה הניסוח הנכון לכתוב בערך בלי שיש לנו מקור מסודר, ולכן עדיין בעייתי להשאיר את המשפט כמו שהוא. אני לא אתנגד על סמך העדות שלך למשוך לכיוון משפט כמו 'בשנת 2016 קיבל תעודת הוקרה כחלק מפועלו X', אבל גם פה חסר לנו מידע מהו X". כאשר בעצם העלת צילום שמתכתב בדיוק עם המשפט האחרון שהצעתי רק שה-X מוסתר  מקווה שהכוונה שלי ברורה יותר עכשיו. כל מה שהמקור הזה מלמד אותנו זה שהוא קיבל תעודת הוקרה מ"פרס ביטחון ישראל" לשנת 2016, לא ברור על מה. האם יש 30 אנשים שקיבלו תעודה באותה שנה? 100? 10? אין לי מושג. איש השום (HaShumai) - כתבו לי הודעה - מחשבות על ייעול מחלוקות 13:02, 13 בינואר 2022 (IST)
replies: text: :::::איש השום (HaShumai), אנחנו בדיון חשיבות. התעודה שהונחה בערך מציינת שאייל בלשון יחיד "תרם" לביטחון ישראל ועל כך הוא קבל את הפרס לביטחון ישראל. עצם הפרס מעניק לנשוא הערך חשיבות. כל ההלוך סחור לא לעניין. מטעמי צנזורה גם התקשורת הייתה מנועה מלפרסם פרטים אודות הנסיבות לקבלת הפרס. על כן אין מקום כרגע לשאול את השאלות שאתה יודע מראש שלא תקבל עליהן תשובות.  ....   Crocodile2020 ‏• שיחה 16:46, 13 בינואר 2022 (IST)
replies: text: ::::::לא ידעתי שהפרטים של פרס ביטחון ישראל מצונזרים, כך שהנחת המוצא שלך לגבי בתגובה לא נכונה. אם פרטים חשובים על פועלה של אישיות אינם נגישים, זה יוצר בעיה להתייחס אליהם בערך. התעודה המצולמת מציינת שאייל "תרם תרומה ייחודית" וש"X זכתה בפרס ביטחון ישראל". אז מה עלינו לכתוב בערך? אציע משהו. , תודה שאתה מוסיף בינתיים מקורות לטענות, זה מאפשר להבין מה אפשר ואי אפשר לכתוב. איש השום (HaShumai) - כתבו לי הודעה - מחשבות על ייעול מחלוקות 17:06, 13 בינואר 2022 (IST)
replies: text: :::::::איש השום (HaShumai), אייל קבל את הפרס לביטחון ישראל וכפי שציטטת מתוך התעודה "תרם תרומה ייחודית" בלשון יחיד. התוספת וש"X זכתה בפרס ביטחון  ישראל" לא מופיע בתעודה ואין קשר בין האירועים. גם יחידים מקבלים את הפרס לביטחון ישראל שלא במסגרת קבוצה או ארגון. על אחת כמה וכמה בנושאים מסווגים שהם בדרך כלל ממודרים. אינני מבין את הקושי לומר שיש חשיבות לערך רק על סמך הפרס שאייל קבל. כל יתר הפרטים כגון תפקידו כמנהל חטיבה מבצעית במשרד רוה"מ רק מוסיפים לחשיבות.  ....  Crocodile2020 ‏• שיחה 17:57, 13 בינואר 2022 (IST)
replies: text: ::::::::שתי נקודות חשובות:

text: ::::::::# אין לי מושג איך זה בפרס בטחון ישראל, אבל בהרבה פרסים בהם יכולים לזכות ארגון/צוות/קבוצה, מקובל לתת תעודה אישית לכל חבר בקבוצה, אבל עדיין הפרס מוענק לקבוצה ולא עבור תרומה אישית.

text: ::::::::# יש לזכור שבוויקיפדיה תפקידנו לסכם ולהנגיש מידע שכבר פורסם במקורות גלויים. אי אפשר לבסס מידע אנציקלופדי על סמך "ראיתי בעצמי, אז תאמינו לי". זה לא קשור אם אנחנו כאן בדיון זה מאמינים לקרוקודיל (ואני כן, דרך אגב). מדובר במי שיקרא את הערך בעוד עשר שנים ויתהה על מה מבוסס פרט ביוגרפי זה, ואם יקרא בדיון יראה שזה הוכנס על בסיס זה שמשתמש שלפני עשר שנים כינה עצמו קרוקודיל העיד על כך (וסלח לי, קרוקודיל, על השימוש בך כאן לדוגמה זו - ניסיתי להעביר נקודה עקרונית). כך לא כותבים אנציקלופדיה. לדוגמה, אם מישהו יקבל צל"ש רמטכ"ל (נתון המבסס חשיבות אנצקילופדית ברורה בפני עצמו) אבל מענק אותו צל"ש הוא מסווג, פשוט לא נוכל לכתוב פרט זה בערך עליו, כי הוא לא פורסם במקורות פומביים.

text: ::::::::Dovno - שיחה 23:54, 13 בינואר 2022 (IST)
replies: text: :::::::::Dovno, תעודת הפרס לביטחון ישראל שאייל קבל מוצגת בהערת שוליים 3, אתה מוזמן לפתוח את המקור. נסיבות הענקת הפרס לאייל חסויות, אבל אין ספק שהפרס הוענק לאייל פינקו ומעבר לזה התעודה כתובה בגוף יחיד "תרם תרומה ייחודית ..... משמעותית לביטחון המדינה". האם אין זה מספיק?  ....  Crocodile2020 ‏• שיחה 09:34, 14 בינואר 2022 (IST)
replies: text: :::::::::: מכח כל הטענות שעלו בדיוןBalberg - שיחה 10:51, 14 בינואר 2022 (IST)

text: ::::::::::ראיתי את התעודה (המצונזרת). גם לי יש תעודות הוקרה ממקום עבודתי (כמובן לא פרס משרד הבטחון) שנוסחו אישית לי (עם שמי הפרטי, ו"תרם לפרוייקט ...") בעוד שהפרס עצמו בהחלט ניתן לכלל הצוות שהייתי חלק ממנו ולא לי אישית. אם מישהו היה רואה רק את התעודה שניתנה לי היה יכול להסיק בטעות מהניסוח שהפרס ניתן לי אישית (וכך אם היה רואה את התעודה של כל אחד ואחת מחברי הצוות האחרים, בהם רק שמם שלהם הופיע). כאמור - זה מקובל לתת תעודה מנוסחת אישית לחברי צוות כשהצוות מקבל פרס/הוקרה. Dovno - שיחה 12:28, 14 בינואר 2022 (IST)
replies: text: :::::::::::Dovno, הפרס הוא פרס לביטחון מדינת ישראל ובבקשה אנא אל תקטין בחשיבותו. מאחר ואנחנו בדיון חשיבות, האם יש לך עדין ספק שאייל פינטו קבל את הפרס? והאם יש לך עדיין ספק בחשיבות ערך שכתוב על אישיות שקבלה את הפרס לביטחון מדינת ישראל?  ....  Crocodile2020 ‏• שיחה 13:07, 14 בינואר 2022 (IST)
replies: text: ::::::::::::אני לא חושב ש"הקטנתי" בחשיבות הפרס באף תגובה שלי. הפרס משמעותי. כתבתי שעלו טענות בדיון על כך שהפרס לא ניתן אישית לו אלא לקבוצה, ולא ראיתי שהובאו מקורות המראים אחרת (והדגמתי מדוע תעודה ממוענת אישית לא אומרת בהכרח שהפרס ניתן על תרומה אישית). יש להפנות למקור רשמי בו כתוב במפורש שהפרס באותה שנה ניתן נקודתית לפינקו, או שנתון כזה לא יוכל להיות בערך (כמו כל נתון אחר שלא פורסם - אפילו אם הוא חשוב).

text: ::::::::::::ובאופן כללי יותר: קבלת פרס בטחון ישראל לצוות/פרוייקט בהחלט לא מבהירה בפני עצמה חשיבות אנציקלופדית אוטומטית לכל אחד ואחת מחברי הצוות (אפילו אם כל אחד מהם קיבל תעודה אישית עם שמו). אם יש מקור שמראה אחרת - מצויין. אם לא (בין אם כי אין מקור כזה או כי יש אבל אסור להשתמש בו מטעמי צנזורה) - אז זה לא פרט אנציקלופדי. Dovno - שיחה 15:33, 14 בינואר 2022 (IST)
replies: text: :::::::::::::אמנם אני חושב שהניסוח ששיניתי אליו פותר חלק מהבעיות, אבל אני עדיין מרגיש צורך לחדד 2 נקודות: 1. ציטוט הניסוח מהתעודה המצולמת: "אייל פינקו תרם תרומה ייחודית (צונזר) ומשמעותית לביטחון המדינה שזכתה בפרס ביטחון ישראל". מה אני מבין מזה? שפינקו תרם תרומה (וכך גם כתוב כעת בערך וזה סביר) ומישהי זכתה, לא ידוע מי. 2. אנסה להמשיך את כוונתנו לגבי הפרס עם דוגמה, שהניסוח הקודם היה דומה למצב בו היינו כותבים "בשנת 2014 זכה גל שרעבי דמאיו בפרס "העיר החכמה"1". הניסוח לא מתאים. כאמור אני חושב שהניסוח שהצעתי בערך הוא כיוון לפתרון סביר ומציע להתקדם לנושאים אחרים בדיון. איש השום (HaShumai) - כתבו לי הודעה - מחשבות על ייעול מחלוקות 16:02, 14 בינואר 2022 (IST)
replies: text: :::::::::::::: כתבתי יותר בפירוט על בעיית המקורות בפסקה נפרדת –מקף⁻‽ 20:59, 15 בינואר 2022 (IST)
replies: text: :::::::::::::::אנחנו לא יכולים לקבל הבהרת חשיבות שמסתמכת על מקורות חסויים. אם המקור חסוי הוא לא קיים לצורך העניין. זאת לא קטנוניות כלל. כשצנזורה תחליט לשחרר את המקור לידיעת הכלל ונמצא שמר פינקו הוא הזוכה הבלעדי אשמח לתמוך בשחזור הערך. גילגמש • שיחה 21:56, 15 בינואר 2022 (IST)

text: בעד להשאיר - חשיבותו לאו דוקא כאיש צבא אלא כחוקר וכותב בתחומי החימוש והאסטרטגיה. מרבית הקישורים החיצוניים הם אמרים שכתב בעצמו. קודקוד צהוב - שיחה 14:45, 20 בינואר 2022 (IST)
replies: text: :מבקש מהמשתמשים הנכבדים להתאזר בסבלנות ולעכב את הצבעת החסינות. בשיתוף עם נשוא הערך לקחתי על עצמי לשפר את הערך. תוך כך נשלים גם את הצורך במקורות ונענה להערות והצעות השיפורים שהועלו בדיון. קודקוד צהוב - שיחה 19:11, 20 בינואר 2022 (IST)
thread_title:  חשיבות 

message: אני שמח שצורף המקור, וכעת ניתן לבדוק את העניין.
בערך נכתב "בשנת 2021, מונה לחבר בוועדת הייעוץ של מכון המחקר RIEAS ביוון".
במקור המצורף כרגע, פינקו לא מוצג כחלק מבעלי התפקידים או חברי הצוותים של המכון, אלא כאחד מ־49 המומחים הבינלאומיים שאיתם לעיתים מתייעץ המכון. בחיפוש הצלבה נראה שמדובר על פעמים ספורות שהוא ייעץ להם. אני מעריך כל מומחה שמייעץ בתחום מומחייתו לטובת דיוקים של פרסומים, אבל מעבר לזה שהמשפט הנוכחי מסתמן כלא מדויק, ולא הצלחתי לחשוב על ניסוח חלופי שנראה לי הגיוני וגם מתאים למקור, אני שואל את עצמי אם בכלל ראוי להקדיש שורה להיותו אחד מעשרות מומחים שייעץ מדי פעם למכון. אולי עדיף לרכז פסקה על פועלו הכללי בייעוץ למכונים וכתיבת טורים לכלי תקשורת, ולהזכיר את מכון RIEAS "על הדרך". אני לא יכול לבצע שינוי כזה כי חסרים מקורות לחלק מהפרטים המשלימים. בכל אופן השורה כפי שהיא כרגע לא יכולה להישאר, יש להחליפה/להסירה/לספק מקור שיציג תמונה שונה. איש השום (HaShumai) - כתבו לי הודעה - מחשבות על ייעול מחלוקות 17:33, 13 בינואר 2022 (IST)
replies: text: , אשמח להתייחסותך. איש השום (HaShumai) - כתבו לי הודעה - מחשבות על ייעול מחלוקות 15:54, 14 בינואר 2022 (IST)
replies: text: :לאיזו התייחסות אתה מצפה? אתה מחפף ומתעלם מטענות של אחרים ומחפש כל דרך אפשרית למחוק את הערך הזה, השיח איתך לא מכבד ולא נעים. Fabiorahamim - שיחה 17:55, 14 בינואר 2022 (IST)
replies: text: ::, צר לי שזו החוויה שלך, אולם התחושה שלך שאני "מחפש כל דרך אפשרית למחוק את הערך הזה" לא סבירה בהתחשב בזה שטרם גיבשתי דעה מבחינת חשיבות, אולי כן יש לי חשיבות, אני לא יודע, ובינתיים התוכנית שלי זה לראות מה לוסתאם יגיד על הטענות לגבי תפקידו הבכיר בצבא, האם זה עומד ברף, כי באמת שאין לי מושג.

text: ::אבל זה לא נושא הדיון הזה. כמו ששמת לב מה שאני בעיקר מתעסק איתו זה ניסיון לדייק את הפרטים בערך. ראיתי אי־הלימה בין המקור שהבאת למשפט וביקשתי את התייחסותך. למה ציפיתי? חשבתי שאולי תספק מקור משלים שלא מצאתי שמראה שהוא כן חבר בוועדה ספציפית, אולי תכתוב שמה שהבנתי מהמקור אכן מדויק ותציע שינוי ניסוח בעצמך, אולי תספק מקורות משלימים לטענות האחרות שיאפשרו שכתוב מדויק של החלקים האלו של פינקו, או שאולי תציע פתרון אחר שלא חשבתי עליו... איש השום (HaShumai) - כתבו לי הודעה - מחשבות על ייעול מחלוקות 19:24, 14 בינואר 2022 (IST)
replies: text: :::בינתיים שיניתי לפי המקור. איש השום (HaShumai) - כתבו לי הודעה - מחשבות על ייעול מחלוקות 00:19, 16 בינואר 2022 (IST)
thread_title:  מכון RIEAS 

message: @Fabiorahamim:
*, הוספת שקיבל את פרס בטחון ישראל תוך הסתמכות על תמונה שאין לדעת מי העלה אותה ומדוע עלינו להסתמך עליו. אין שום מקור אמין באמת לכך?
*בנוסף, לא מצאתי בעזרת חיפוש מהיר בקובץ שהוספת  את הסימוכין למה שהוא מנסה לאמת. אנא הוסף לפחות מספרי עמודים.
–מקף⁻‽ 20:57, 15 בינואר 2022 (IST)
replies: text: אין עליך . אציין שאתמול כבר מצאתי שבעמוד 342 נכתב (וזה סוג התוכן שיכול להיות שנמסר להם על ידי פינקו עצמו, מהיכרותי עם מעמדי ה"איך להציג אותך?"): "במהלך שירותו היה אייל מצטיין רמטכ"ל, וקיבל פרסי חשיבה יצירתית, צל"ש ראש ארגון ופרס ביטחון ישראל", ומאחר שגם זה לא בדיוק מתאים למה שכתוב בערך התכוונתי להתייחס לזה ואני שמח שפתחת על כך דיון. אני חושב שהמקור הכללי הזה דווקא יכול לתת כיוון לניסוח מתאים יותר שיחליף את הניסוחים הקיימים בערך. משהו כמו "על פועלו במהלך שירותו הצבאי קיבל פינקו מספר פרסים, חלקם אישיים וחלקם מחלקתיים". אם אין נתונים ספציפיים יותר מה קיבל על מה (ומי בדיוק קיבל כל פרס), אני חושב שכיוון כזה יכול להיות פתרון. מה דעתכם? איש השום (HaShumai) - כתבו לי הודעה - מחשבות על ייעול מחלוקות 21:51, 15 בינואר 2022 (IST)
replies: text: :אני חושב שהצעתו של השומאי טובה גילגמש • שיחה 21:53, 15 בינואר 2022 (IST)

text: : גם אני בעד ניסוח יותר כללי, באמת אין התאמה למה שכתוב עכשיו בערך. –מקף⁻‽ 21:56, 15 בינואר 2022 (IST)
replies: text: :: איש השום (HaShumai) ראשית כל, כולנו מסכימים על חשיבותו של הערך? Fabiorahamim - שיחה 21:58, 15 בינואר 2022 (IST)
replies: text: ::: עדיף להמשיך את זה בדיון המתאים, אבל אני חושב שיש כאלו שלא יסכימו ללא מקורות יותר מוסמכים. אני עוד מתלבט. –מקף⁻‽ 21:59, 15 בינואר 2022 (IST)

text: :::, כפי שאתה רואה הדעות חלוקות (כך שאין "כולנו" וזה בעצם דבר טוב של גיוון עמדות ) אבל הבהירו חשיבות, וכאמור אני אישית לא מספיק מבין ברף החשיבות הזה ואם תהייה הצבעה אלך כנראה לפי מה שלוסתאם יכתוב. לעניין, משנה את הניסוח לפי המקורות. איש השום (HaShumai) - כתבו לי הודעה - מחשבות על ייעול מחלוקות 00:17, 16 בינואר 2022 (IST)
thread_title:  בעיות באמינות המקורות